FI Euroopan unionin virallinen lehti C 165/6

Tiivistelmä tiedoista, jotka jäsenvaltiot ovat toimittaneet perustamissopimuksen 87 ja 88 artiklan soveltamisesta maataloustuotteiden tuottamisen alalla toimiville pienille ja keskisuurille yrityksille myönnettävään valtiontukeen ja asetuksen (EY) N:o 70/2001 muuttamisesta annetun komission asetuksen (EY) N:o 1857/2006 nojalla myönnettävästä valtiontuesta

(2007/C 165/04)

XA-numero: XA 23/07

Jäsenvaltio: Slovenia

Alue: —

Tukiohjelman nimike tai yksittäistä tukea saaneen yrityksen nimi: Sofinanciranje zavarovalnih premij za zavarovanje kmetijske proizvodnje za leto 2007

Oikeusperusta: Uredba o sofinanciranju zavarovalnih premij za zavarovanje kmetijske proizvodnje za leto 2007 (Uradni list RS 138/2006)

Tukiohjelman vuosittaiset menot tai yritykselle myönnetyn yksittäisen tuen kokonaismäärä: Arvioidut menot vuonna 2007 ovat 5 633 450 EUR

Tuen enimmäisintensiteetti: Osarahoitus kattaa 40 prosenttia kustannuksista, joita viljelijöille aiheutuu peltokasvi- ja hedelmäviljelmille raekuurojen, tulipalon, salamaniskujen, keväthallan, pyörremyrskyjen ja tulvien aiheuttamien vahinkojen varalta hankittavista vakuutuksista. Kun kyseessä ovat eläinlääkärin määräämä eläinten hävittäminen tai teurastus taikka eläintautien vuoksi taloudellisista syistä määrättävä teurastus, vakuutusmaksujen osarahoitus määritetään tapauskohtaisesti eläinluokan mukaan, ja se voi olla enintään 50 prosenttia vakuutusmaksujen tukikelpoisista menoista

Täytäntöönpanoajankohta:

Tukiohjelman tai yksittäisen tuen kesto: Tukea voidaan myöntää 31. joulukuuta 2007 saakka

Tuen tarkoitus: Tuki on perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 12 artiklan mukainen — Tuki vakuutusmaksujen suorittamiseen (1).

Vakuutusmaksuista aiheutuvien menojen osittaisella korvaamisella pyritään kannustamaan viljelijöitä huolehtimaan itse luonnonmullistusten tai epäsuotuisien sääolojen sekä eläintautien aiheuttamien menetysten varalta vakuuttamisesta sekä vastaamaan maatilan riskienhallinnasta niin kasvin- kuin eläintuotannon alalla

Asianomainen ala/asianomaiset alat: Maatalous — kasvintuotanto, eläintuotanto

Tuen myöntävän viranomaisen nimi ja osoite:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Internet-osoite: http://www.uradni-list.si/1/ulonline.jsp?urlid=2006138&dhid=86719

Muita tietoja: —

XA Number: XA 24/07

Jäsenvaltio: Suomi

Alue: Epäsuotuisista sääoloista vuonna 2006 kärsineet alueet

Tukijärjestelmän nimike tai yksittäisen tuen saaneen yrityksen nimi: Tuki epäsuotuisten sääolojen aiheuttamien menetysten korvaamiseksi maatalousyrityksille vuonna 2006

Oikeusperusta: Laki satovahinkojen korvaamisesta (1214/2000)

Valtioneuvoston asetus satovahinkojen korvaamisesta (270/2003)

Maa- ja metsätalousministeriön asetus satovahinkojen korvaamisesta (364/2003)

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Vuoden 2006 viljelmäkohtaisten satovahinkokorvausten arvioitu vuosikustannus on 4,75 miljoonaa EUR

Tuen enimmäisintensiteetti: Korvausta maksetaan asetuksen (EY) N:o 1857/2006 2 artiklan 8 kohdan mukaisesti vain, jos viljelijän kunkin korvattavan kasvin sadosta on tuhoutunut vähintään 1/3. Korvauksen määrä on 90 % siitä vahingon määrästä, joka ylittää viljelijän omavastuuosan eli 30 % normisadon määrästä. Viljelijän omavastuuosuus on vähintään 30 % kokonaisvahingon määrästä myös jokaisen yksittäisen korvattavan kasvilajin osalta. Vahinkovuoden satomäärän vertailussa käytetään normisatona kyseisen alueen vahinkovuotta edeltävän viiden satovuoden satoja siten, että muista satovuosista merkittävästi poikkeavat korkein ja alhaisin satovuosi jätetään laskennan ulkopuolelle. Näitä taustatietoja käyttäen lasketaan vahinko erikseen kutakin viljelijää kohti. Näin ollen vahingon laskentatapa noudattaa asetuksen (EY) N:o 1857/2006 11 artiklan 2 ja 4 kohtien määräyksiä.

Korvattavan sadon arvon laskentaperusteena käytetään edellisten satovuosien toteutuneita markkinahintoja ja vahinkovuoden markkinahintaa, jonka satovahinkoneuvottelukunta arvioi käytettävissä olevien markkinahintatietojen pohjalta.

Satomenetyksistä mahdollisesti saadut vakuutuskorvaukset ja muusta kuin epäsuotuisista sääoloista johtuvat kustannukset ja vahingot vähennetään tukikelpoisten menetysten enimmäismäärästä

Täytäntöönpanopäivä: Tukijärjestelmä tulee voimaan aikaisintaan 28.3.2007. Tuen ensimmäinen mahdollinen maksupäivä on 5.4.2007

Tukijärjestelmän tai yksittäisen tuen kesto: Tukea maksetaan vuoden 2006 vahingoista

Tuen tarkoitus: Epäsuotuisten sääolojen aiheuttamista menetyksistä kärsineiden maatalous- ja puutarhayritysten tukeminen (komission asetuksen (EY) N:o1857/2006 artikla 11)

Kyseessä oleva ala/olevat alat: Tuen piirissä oleva kokonaisala on yhteensä noin 63 000 ha. Vahinkoja on kohdistunut 32 eri kasvilajille, joiden kunkin sadon määrän ja arvon vahingoista viljelijän omavastuuosuus on vähintään 30 %

Tuen myöntävän viranomaisen nimi ja osoite:

Maa- ja metsätalousministeriö PL 30 FIN-00023 Valtioneuvosto

Verkko-osoite: www.mmm.fi, www.finlex.fi

Muut tiedot: —

XA-numero: XA 25/07

Jäsenvaltio: Ranska

Alue: Alueviranomaiset

Tukiohjelman nimike tai yksittäistä tukea saaneen yrityksen nimi: Ohjelma paikallisten aloitteiden käynnistämiseksi ja kehittämiseksi (PIDIL)

Oikeusperusta:

— Neuvoston asetus (EY) N:o 1698/2005, annettu 20. syyskuuta 2005 (2)

— Komission asetus (EY) N:o 1974/2006, annettu 15. joulukuuta 2006 (3)

— Komission asetus (EY) N:o 1857/2006, annettu 15. joulukuuta 2006, sen 15 artikla

— Articles R 343-34 et suivants du Code rural

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: 7 000 000 EUR

Tuen enimmäisintensiteetti::

— Tekninen ja taloudellinen tuki nuorille viljelijöille: enintään 80 % sidotuista menoista kaikki rahoitustuet yhteenlaskettuina (valtio ja alueviranomaiset); enimmäismäärä viljelijää kohden on 1 500 EUR vuodessa; tukea voidaan myöntää ensimmäisten viiden toimintavuoden aikana.

— Kartoitustutkimuksiin liittyvä tuki: enintään 80 % sidotuista menoista kaikki rahoitustuet yhteenlaskettuina (valtio ja alueviranomaiset); enimmäismäärä 1 500 EUR.

— Koulutustuki: sidottujen menojen rajoissa 60 EUR päivässä; valtio voi myöntää kyseisen summan 100 päivän ajan ja alueviranomainen myöntää lisätukena saman summan.

— Työharjoitteluun liittyvä korvaus: ammattikoulutuskursseille vahvistetun tuntikorvauksen mukainen (työlaissa vahvistettu kuukausikorvaus oli 1. joulukuuta 2006 vähintään 652,02 EUR).

— Tiedotus- ja viestintätoimet: tuki-intensiteetti on 100 %

Täytäntöönpanoajankohta: Vuonna 2007, siitä alkaen kun tämä poikkeusta koskeva lomake julkaistaan EUVL:ssä

Tukiohjelman tai yksittäisen tuen kesto: Joulukuuhun 2013

Tuen tarkoitus:

I. Konsulttiapu

Toimintansa aloittavilla nuorilla viljelijöillä on erilaisia taustoja. Heidän joukossaan on esimerkiksi nuoria, jotka eivät ole kotoisin viljelijäperheestä tai jotka aloittavat tilanpidon muualla kuin oman perheen tiluksilla, kuten myös viljelijäperheiden lapsia, joille perheen maatila ei tarjoa mahdollisuutta ryhtyä harjoittamaan maanviljelystä taloudellisesti tyydyttävissä olosuhteissa. Tällaisten nuorten on vaikeampi aloittaa ammatillista toimintaa. Sen vuoksi heitä varten on tarpeen toteuttaa toimenpiteitä.

Tarkoituksena on komission asetuksen (EY) N:o 1857/2006 15 artiklan mukaisesti korvata osittain maatalousyhdistyksen tai tuottajaryhmittymän tarjoamaan tekniseen tukeen liittyvät kustannukset (asiantuntijoiden tai konsulttien palkkiot).

Näitä tukia myönnetään nuorille viljelijöille ensimmäisten viiden toimintavuoden ajan, ja niiden rahoitukseen voivat osallistua valtio ja alueviranomaiset.

— Tekninen ja taloudellinen tuki nuorille viljelijöille: Nuorten viljelijöiden ammattitaitoa on kohennettava tilan elinkelpoisuuden varmistamiseksi. Hankettaan aloittavalle nuorelle voidaan sen vuoksi myöntää teknistä ja taloudellista tukea. Tuki on tarkoitettu erityisesti hankkeisiin, jotka ovat innovatiivisia, jotka liittyvät tilan perustamiseen tai joilla pyritään monipuolistamaan toimintaa tai joihin liittyy merkittäviä modernisointikustannuksia. Jos tila perustetaan yhtiömuotoisena, tukeen voi liittyä osio, joka koskee työn organisointia ja ammatillisia suhteita.

— Kartoitustutkimuksiin liittyvä tuki: Tukea voidaan myöntää siirrettävää tai jatkettavaa tilaa koskevaan kartoitukseen tai markkinatutkimukseen, joka koskee tiettyjä tuotantotapoja tai suoramyyntiin tarkoitettua tuotantoa (esim. luomutuotanto). Tuki maksetaan komission asetuksen (EY) N:o 1857/2006 15 artiklan mukaiselle palvelunsuorittajalle, kun toimivaltainen hallintoviranomainen on todennut tilanpidon alkaneen tai kun toimintansa aloittanut nuori viljelijä muuttaa tuotantosuuntaansa. Kartoituksella helpotetaan myös sopivan maatilan löytymistä. Jos kartoitusta pyytää maataloustoiminnan lopettava henkilö, hän rekisteröityy tarvittaessa tilatietokantaan, jossa tilasta luopuvat ja tilaa etsivät voivat kohdata toisensa. Tällöin tuki maksetaan tilasta luopujalle.

II. Koulutustuet

Koulutustukien rahoitukseen voivat osallistua sekä valtio että alueviranomaiset, ja niitä voidaan myöntää joko tilanpidon aloittamisen valmisteluun tai toiminnan jo alettua nuoren viljelijän täydennyskoulutukseen. Tarkoituksena on auttaa nuoria viljelijöitä osallistumaan kursseille.

— Koulutustukea myönnetään tilanpidon aloittaville nuorille, jotka tarvitsevat hankkeeseensa liittyvää täydennyskoulutusta tai jotka aloittavat opiskelun neljännen tason tutkintoa varten (Ranskan mannermaan maaseudun kehittämisohjelman määräysten mukaisesti). Koulutustuen ansiosta nuori viljelijä voi hankkia täydennyskoulutuksen ajaksi tilalleen sijaisen viideksi tai kolmeksi vuodeksi silloin kun hänen tähtäimessään on ammattipätevyys, joka mahdollistaa aloitustuen saamisen.

— Työharjoitteluun liittyvä korvaus on tarkoitettu maksettavaksi ajalta, jonka nuori viettää oppisopimuksella toimintansa lopettamiseen valmistautuvan viljelijän luona. Nuorta — ja etenkin nuorta, joka ei ole maatilalta kotoisin — pidetään asetuksen (EY) N:o 2204/2002 (4) 2 artiklan f alakohdassa tarkoitettuna epäedullisessa asemassa olevana työntekijänä, jos hänellä olisi ilman oppisopimusta ”vaikeuksia päästä työmarkkinoille ilman apua” (ks. asetuksen (EY) N:o 2204/2002 2 artiklan f alakohta). Tuen tarkoituksena on antaa asetuksen (EY) N:o 2204/2002 2 artiklassa tarkoitetulle epäedullisessa asemassa olevalle työntekijälle sekä teknisiä ja taloudellisia neuvoja että yleistä tilanhoitokoulutusta, jotta hänellä olisi vakaa työpaikka elinkelpoisessa yrityksessä, joka jatkajan puuttuessa katoaisi. Näin ”oppimestaria” kannustetaan siirtämään tilansa nuorelle yrittäjälle. Tuen maksaa valtio tai alueviranomainen koulutuksessa olevalle nuorelle 3–12 kuukauden ajan. Aika voidaan kaksinkertaistaa, jos se on välttämätöntä nuoren koulutuksen loppuunsaattamiseksi. Oppisopimuksella oleva nuori katsotaan ammatillisessa koulutuksessa olevaksi harjoittelijaksi. Tätä toimenpidettä voidaan soveltaa myös nuoreen, joka haluaa suorittaa oppisopimusjakson yhtiökumppanin alaisuudessa työllistyäkseen olemassa olevaan maatalousyritykseen. Oppisopimusta seuraa CFPPA (maatalousalan ammattikoulutus- ja edistämiskeskus) tai ADASEA (departementtitason liitto maatilojen rakenteiden kohentamiseksi) siinä departementissa, jossa maatilan tai hyväksytyn aluekeskuksen kotipaikka on. Oppisopimusjakson voidaan katsoa vastaavan koko työharjoittelua, joka nuoren on suoritettava ennen tilanpidon aloittamista.

III. Tiedotus- ja viestintätoimet

Maatalousalan ammattialajärjestöt, ADASEA tai muut organisaatiot järjestävät kouluissa ja ammattioppilaitoksissa nuorille kohdistettuja teemapäiviä, tiedotustoimia (esitteitä, lehtiartikkeleita, esitelmiä, tilansiirtoa ja tilanpidon aloittamista koskevia tiedotuspisteitä jne.) ja muuta valistusta maatalousyrittäjän ammatista.

Ne myös ne suorittavat asiantuntijatehtäviä kartoittamalla maatiloja, joista tullaan lähivuosina luopumaan. Lisäksi ne järjestävät maaseutukunnissa ikääntyneille maanviljelijöille tiedotus- ja valistustilaisuuksia, jotta nämä siirtäisivät tilojaan niitä etsiville nuorille. Seurantakeskukset voivat koota alueellisella tasolla asiantuntija- ja neuvontatoimien seurantaan liittyvät tiedot.

Valtio osallistuu näiden toimien rahoitukseen, jotta ne saataisiin toteutettua komission asetuksen (EY) N:o 1857/2006 15 artiklan mukaisesti. Tätä tarkoitusta varten vuotuiset määrärahat jaetaan alueiden kesken.

Erityistoimien toteuttamiseksi voidaan myöntää alueviranomaisten lisärahoitusosuus.

Toimet toteutetaan departementtitason tai alueellisten yleissopimusten mukaisesti prefektien alaisuudessa, ja niiden kustannukset korvataan vuotuisen toimintakertomuksen perustella

Asianomainen ala/asianomaiset alat: Koko maatalousala

Tuen myöntävän viranomaisen nimi ja osoite:

Ministère de l'agriculture et de la pêche 78, rue de Varenne F-75349 Paris 07 SP

Internet-osoite: www.agriculture.gouv.fr (Maatilatoiminnan aloittamista koskevat PIDIL-ohjelmaan liittyvät tiedot viedään Internetiin heti kun ohjelma on hyväksytty.)

Muita tietoja: Aiemman PIDIL-ohjelman yhteydessä hyväksyttyjen toimien jatkaminen (N 184/2003, komissio hyväksynyt 9.7.2003)

XA-numero: XA 27/07

Jäsenvaltio: Yhdistynyt kuningaskunta

Alue: Wales

Tukiohjelman nimike tai yksittäistä tukea saavan yrityksen nimi: Wales Catchment Sensitive Farming Project

Oikeusperusta: Agriculture Act 1986 (Section 1(1)(C)) to be read in conjunction with Government of Wales Act 1998 (Sections 40 and 85)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut vuosikustannukset (tuhatta puntaa)

2007: 422 700 GBP

2008: 50 000 GBP

Yht.: 472 700 GBP

Tuen enimmäisintensiteetti: Järjestelmä koostuu kahdesta toimenpiteestä.

Täytäntöönpanopäivä: Ohjelma alkaa 1. huhtikuuta 2007

Tukiohjelman tai yksittäisen tuen kesto: Ohjelma alkaa 1. huhtikuuta 2007.

Se päättyy 31. joulukuuta 2007.

Viimeinen maksu suoritetaan 31. maaliskuuta 2008

Tuen tarkoitus: Ympäristönsuojelu

Toteuttaa vesistöystävällisen maatalouden edistämiseen tähtäävä hanke vesiympäristön suojelemiseksi. Hanke toteutetaan kahdella alueella, ja sen piiriin kuuluu 80 maatilaa.

Se pitää sisällään neuvontapalveluja mahdollisten saastumisvaarojen ja lieventämisvaatimusten määrittelemiseksi. Tällaista tukea myönnetään asetuksen (EY) N:o 1857/2006 15 artiklan nojalla, ja tukikelpoisia menoja ovat neuvontapalveluista aiheutuvat menot.

Tukea maksetaan myös vesiympäristöä parantaviin tukikelpoisiin infrastruktuuri-investointeihin. Tällaista tukea myönnetään asetuksen (EY) N:o 1857/2006 4 artiklan nojalla, ja tukikelpoiset menot koskevat:

kiinteän omaisuuden rakentamista, hankintaa tai parantamista, ja

uusien koneiden ja laitteiden hankintaa tai ostoleasingiä, tietokoneohjelmistot mukaan luettuina, enintään omaisuuden markkina-arvoon asti; muut leasingsopimukseen liittyvät menot (mm. verot, vuokranantajan kate, korkojen jälleenrahoituskulut, yleiskulut ja vakuutusmaksut) eivät ole tukikelpoisia.

Edellä tarkoitetut toimet katsotaan tukikelpoisiksi menoiksi vain, jos niillä lievennetään pilaantumisriskejä merkittävästi. Käytettyjen koneiden hankintaan liittyvät menot eivät ole tukikelpoisia.

Laaja-alaisempaan hankkeeseen sisältyy myös vedenlaadun seurantaa, valuma-alueiden mallintamista, viljelijöiden asennetutkimusta, toimenpiteiden soveltamisen arviointia sekä hankkeen tehokkuusarviointia

Alat, joita tuki koskee: Järjestelmää sovelletaan maataloustuotteiden tuotantoon. Tukiohjelman tarkoituksena on lieventää maataloustuotannosta vesiympäristöön aiheutuvia vaikutuksia, ja tukea voidaan myöntää kaikille hankealueiden elinkelpoisille maatalousyrityksille niiden muodosta riippumatta. Toinen tukialue on ylänkömaiden karjankasvatusaluetta (pääasiassa nautakarjaa ja lampaita). Toinen alue sijaitsee alangolla, jossa harjoitetaan lähinnä maito- ja lihakarjan kasvatusta (nautakarjaa ja lampaita)

Tuen myöntävän viranomaisen nimi ja osoite:

Welsh Assembly Government Cathays Park (CP2) Cardiff CF10 3NQ United Kingdom

Yhteyshenkilö: M P Samuel (Room 1-097)

Ohjelmasta vastaava lakisääteinen elin on:—

Ohjelmaa hallinnoi:—

Internet-osoite: http://new.wales.gov.uk/docrepos/40371/403823112/4038213/1304878/CSF-agristateaid?lang=en

Yksityiskohtaisia tietoja saa myös Defran sivuilta:

http://www.defra.gov.uk/farm/policy/state-aid/setup/exist-exempt.htm

Muita tietoja: Tukikelpoisuutta ja ohjelman sääntöjä koskevia tietoja on saatavilla edellä mainitusta Internet-osoitteesta.

Tavoitteen 1 toimintalinjaan 5 kuuluvan toimenpidekokonaisuuden 7 mukaisesti on tehty hakemus hankkeen osittaiseksi rahoittamiseksi tavoitteen 1 -varoista.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut:

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom

(1) EUVL L 358, 16.12.2006, s. 3.

(2) EUVL L 277, 21.10.2005, s. 1.

(3) EUVL L 368, 23.12.2006, s. 15.

(4) EUVL L 337, 13.12.2002, s. 3